Document ID: /roh_data/filtered/fineweb-2-filterrobots_roh.jsonl.gz/9818

YB ha gudagnà l’emprim gieu da playoff per la Champions League cunter Ferencvaros Budapest. Ils Bernais han vulvì en il Wankdorf in retard en ina victoria da 3:2 – quai cun esser pli ch’ina ura cun in giugader damain sin il plaz.
Las emprimas 25 minutas ha pauc funcziunà en favur dals Young Boys. L’emprim han els survegnì suenter in pass fallà en la 14avla minuta il 0:1, lura ha Silvan Hefti stuì bandunar suenter 25 minutas il plaz pervi d’ina carta cotschna. Ils Bernais han dentant mussà morala. Meschack Elia ha egualisà en la 16avla minuta. E Vincent Sierro en la 40avla minuta e Ulisses Garcia en la 65avla minuta han marcà ils ulteriurs gols per YB.
La partida da return tranter Ferencvaros Budapest ed ils Young Boys è il mardi proxim en la chapitala da l’Ungaria.